

 Balatonföldvár Város Önkormányzata

 8623 Balatonföldvár, Petőfi S. u. 1.

 Tel.: 84/540-330

 E-mail: pgmh@balatonfoldvar.hu

ELŐTERJESZTÉS

Balatonföldvár Város Önkormányzat Képviselő-testületének

2023. december 14. napján tartandó ülésére

**Tárgya**: Az önkormányzat Helyi Esélyegyenlőségi Programjának jóváhagyása

Előterjesztést készítette: Mikóné Fejes Ibolya és Hajnal Szilvia

Véleményezésre, tárgyalásra megkapja: PGB

**Tisztelt Képviselő – testület!**

Balatonföldvár város 5 évre szóló Helyi Esélyegyenlőségi Programját 2018. évben fogadta el a képviselő-testület a 206/2018. (XII.13.) számú határozatával. A program 2023. december 13-ig hatályos.

Az új Helyi Esélyegyenlőségi Program felépítése megfelel a helyi esélyegyenlőségi programok elkészítésének szabályairól és az esélyegyenlőségi mentorokról szóló 2021.06.30-án módosított 321/2011. (XII. 27.) Korm. rendelet alapján megjelent - Belügyminisztériumi „Módszertani útmutató a helyi esélyegyenlőségi programok elkészítésének szempontjaihoz és a program felülvizsgálatához” c. – dokumentum előírásainak.

Az új HEP elkészítése során megtörtént az aktuális statisztikai adatok kigyűjtése és az adatok alapján levonható következtetések rögzítése.

A dokumentum - fórum jelleggel - előzetes véleményezés céljából megküldésre került az érintett munkacsoportok, civil szervezetek, intézmények, valamint a Társadalmi Esélyteremtési Főigazgatóság Nyugat-Dunántúli Társadalmi Esélyteremtési Igazgatóság Társadalmi felzárkóztatási referense részére.

Az előzetes egyeztető fórumon felmerült észrevételek, javaslatok beépítésre kerültek.

A Társadalmi Esélyteremtési Főigazgatóság HEP mentora a dokumentumot értékelte és elfogadásra alkalmasnak találta.

**Kérem a Tisztelt Képviselő-testület döntését az alábbi határozati javaslatot illetően:**

***Balatonföldvár Város Önkormányzatának Képviselő-testülete a város Helyi Esélyegyenlőségi Programját az előterjesztéshez mellékelt tartalommal jóváhagyja, ezzel egyidejűleg a korábbi - 2018-ban készült, 206/2018. (XII.13.) számú határozattal elfogadott - programot hatályon kívül helyezi.***

**Felelős: Holovits György Huba**

**Határidő: 2023. december 22.**

Balatonföldvár, 2023. december 7.

 **Holovits György Huba s.k.**

 **polgármester**

Törvényességi ellenőrzésre bemutatva: 2023. december 7.

Ellenjegyezte: ……………………………….

 dr. Törőcsik Gabriella

 jegyző

Mellékletek: Helyi Esélyegyenlőségi Program 2023. december